Pasifajė

Graikų mitologijoje Pasifajė (Pasifė) – Helijo duktė, Kirkės sesuo, Kretos karaliaus Mino žmona. Su Minu ji buvo Ariadnės, Androgėjo, Glauko, Deukaliono, Faedros ir Katrėjo motina. Su Poseidono siųstu baltu buliumi – Minotauro motina.

 Mitas 
Kai Minas neištesėjo pažado ir atsisakė paaukoti Poseidonui paties dievo siųstą nuostabų baltą jautį, Poseidonas sukėlė Pasifajei nesveiką potraukį jaučiui. Pagal kitą versiją, šį potraukį Pasifajei sukėlė Afroditė, taip keršydama Pasifajei ir jos tėvui Helijui už tai, kad Helijas buvo atskleidęs Hefaistui slaptus Afroditės ir Arėjo meilės ryšius. Nuo jaučio Pasifajė pagimdė Minotaurą, pabaisą jaučio galvą ir žmogaus kūnu, kurį Minas uždarė labirinte.

 Kultas 
Pasifajė buvo garbinama kaip orakulinė deivė Spartos provincijoje Talamajoje. Geografas Pausanijas aprašo nedidelę šventyklą, esančią netoli švaraus upelio, jos šlove bronzinės Helijo ir Pasifajės statulos. Jis taip pat Pasifaję lygina su Ino ir Selene.

Kategorija:Graikų mitologijos mirtingieji